Ton Lokhoff

Ton Lokhoff (s. 25. joulukuuta 1959) on alankomaalainen jalkapallovalmentaja ja entinen pelaaja. Kesäkuusta 2014 lähtien hän on toiminut VfL Wolfsburgin apuvalmentajana.

Pelaajaura
Keskikentällä pelannut Lokhoff pelasi suurimman osan urastaan kotikaupunkinsa joukkueessa NAC Bredassa, ja hänet tunnetaankin lempinimellä ”Mister NAC”. Lokhoff nousi seuran edustusjoukkueeseen vuonna 1978 ja pelasi neljän kauden aikana 98 ottelua, joissa hän teki yhdeksän maalia. Vuosina 1982–1986 hän pelasi hollantilaisessa suurseurassa PSV Eindhovenissa, missä hän voitti Alankomaiden liigamestaruuden vuonna 1986. Vuosina 1986–1988 Lokhoff pelasi Ranskan kakkosliigassa Nîmes Olympiquessa ja 1988–1988 rotterdamilaisessa Feyenoordissa, minkä jälkeen palasi takaisin tuolloin toiseksi korkeimmalla sarjatasolla pelanneeseen NAC:iin. Kauden 1992/93 päätteeksi Lokhoff pääsi juhlimaan sarjanousua joukkueessa. Hän pelasi NACissa vuoteen 1996 saakka, jolloin lopetti uransa.

Alankomaiden maajoukkueessa Lokhoff pelasi urallaan kolme ottelua.

Valmentajaura
Pelaajauransa jälkeen Lokhoff toimi aluksi NAC:issa apuvalmentajana ja nousi vuonna 2003 seuran päävalmentajaksi. Hän valmensi joukkuetta vuoteen 2006 saakka. Kesällä 2006 hän siirtyi SBV Excelsiorin peräsimeen.Lokhoff to take over promoted Excelsior Hän luotsasi seuran debyyttikaudellaan Eredivisiessä sijalle 16 ja sarjapaikka säilyi niukasti. Seuraavalla kaudella vauhti kävi kuitenkin liian kovaksi ja Excelsior putosi liigasta. Lokhoff sai kuitenkin jatkaa päävalmentajana, mutta nousuhaaveiden kariuduttua keväällä 2009 hän ei neuvotellut enää jatkosta seuran kanssa. 

Syyskuussa 2009 Lokhoff siirtyi maanmiehensä Huub Stevensin apulaisvalmentajaksi itävaltalaisseura Red Bull Salzburgiin.Ton Lokhoff nieuwe assisent-coach van Stevens Kaksikko johdati seuran Itävallan mestariksi kaudella 2009/10. Seuraavalla kaudella Red Bull ei kuitenkaan kyennyt haastamaan FK Austria Wieniä ja SK Sturm Grazia mestaruuskamppailussa, minkä seurauksena Stevens ja Lokhoff saivat potkut huhtikuussa 2011.RB Salzburg entlässt Stevens und Beiersdorfer

Joulukuussa 2011 Lokhoff palasi päävalmentajaksi Eredivisien putoamiskamppailuun vajonneen VVV-Venlon peräsimessä.Lokhoff zoals verwacht opvolger De Boeck bij VVV Voetbal International, 24.12.2011.  Lokhoffin johdolla seura säilytti putoamiskarsintojen kautta sarjapaikkansa. Kaudella 2012/13 joukkue juuttui jälleen putoamiskamppailuun. Tällä kertaa Lokhoff ei onnistunut pelastamaan Venloa putoamiselta, sillä joukkue hävisi putoamiskarsinnoissa Go Ahead Eaglesille. Lokhoff sai potkut kauden jälkeen.Ton Lokhoff per direct weg bij VVV Venlo 

Pian Venlosta saamiensa potkujen jälkeen Lokhoffista tuli Huub Stevensin apuvalmentaja kreikkalaisseura PAOKiin.Ton Lokhoff appointed assistant coach at PAOK  Kaksikko sai kuitenkin potkut maaliskuussa 2014 heikkojen tulosten vuoksi.PAOK trennt sich von Stevens Pian potkujen jälkeen Lokhoff jatkoi yhteistyötään Stevensin kanssa VfB Stuttgartissa.VfB Stuttgart entlässt Schneider und holt Stevens Kauden 2013/14 jälkeen Lokhoff jätti Stuttgartin ja siirtyi Dieter Heckingin apuvalmentajaksi VfL Wolfsburgiin.Lokhoff als assistent aan de slag bij VfL Wolfsburg

Lähteet
 http://home.wanadoo.nl/ronald.zwiers/Spelers/L/Lokhoff,%20Ton/Ton%20Lokhoff.htm 
 http://www.beijen.net/frank/cvs/lokhoff-t.htm
 http://www.transfermarkt.co.uk/en/ton-lokhoff/aufeinenblick/trainer_1280.html

Viitteet

Luokka:Alankomaalaiset jalkapalloilijat
Luokka:Alankomaalaiset jalkapallovalmentajat
Luokka:Vuonna 1959 syntyneet
Luokka:Elävät henkilöt